Amon

Evilág Egyetlen Istene

Amon Rae

**Amon** (amon) az Apokryf Qlippoth legfőbb antagonistája.

## Megjelenés

Amon egy átlagos termetű nefilim férfi hosszú sötét hajjal és szürkészöld szemekkel. Arca sima vagy borostás. Gyakori ruházata egy monokróm köntös, mely szabadon hagyja jobb vállát. A ruhadarabon számos okkult szimbólum található, például a Fenevad Bélyege vagy a Mélybenjárók fordított háromszöge. Másik öltözete - melyet Raméren való megjelenésekor visel - egyszerű ruházat, köpennyel és vállán számos ezüst lánccal.

## Háttér

Egy kis faluban született Modoaer és Hermon határában. Huszonéves koráig semmi említésre méltó nem történt vele, aztán találkozott Zagan grófság örökösének, Gav Daemordnak a fiával, Kamióval, ki éppen birtokukon kelt át. Egyidősek voltak, s mindkettejükben ott rejlett a világjáró szellem, így végül felkerekedtek és legjobb barátokká váltak. Azonban Kamio hiába járta be az ismert világ egészet, ő többre vágyott. Családja ellenezte, így konfliktusba keveredett velük. Amon nem látott semmi racionálisat abban, amit a férfiú csinált, ám nem akarta elveszíteni egyetlen barátját, így vita nélkül vele tartott délre. Shudria földjén azt próbálták meg véghezvinni, melyet az első világjáró, Longinus is akart: átkelni az átkozott feketeföldeken, s megnézni mi van azon túl. Közel egy hétig gyalogoltak, aztán elfogyott minden élelmük. Kamio egy fát pillantott meg a távolban. Állítása szerint ez egy istenfa, mégpedig az lehet, melynek gyümölcsétől Uroboros oly nagyszerű erőre tett szert. Egyikük sem vágyott hatalomra, ám a ragyogó terméseken kívül semmi ehető nem volt a környéken. Miután étkeztek és továbbálltak, szörnyű víziókat pillantottak meg, ám isteni erőhöz egyáltalán nem jutottak.

Kamio pár nap múlva megbetegedett, Amon pedig fontosabbnak tartotta barátja életét az utazásnál. Otthon a férfiú ágynak esett, a Daemordok pedig Amont hibáztatták. A király száműzte a birodalomból, így a nefilim az elkövetkezendő éveket a határon húzódó erdőben töltötte, itt csatlakozott a Skorpiók Testvériségéhez. A hozzá hasonló törvényenkívüliek megtanították küzdeni, ő pedig tudását adta át bajtársainak. Pár hónap múlva felbukkant egy rengeri nő, aki a Xuánshi szervezet követe volt. Amont kereste, mivel hallott egy pletykát, hogy a férfinak sikerült élve visszajönnie az átokföldekről. A nefilim ezért Zütharba utazott, hol egy Zhuquae nevű férfi, az ottani rend vezetője avatta be őt a mágia és a világ titkaiba. Pár év múlva Amon Macroviusba ment, ahol először találkozott a Rend vezetőjével, Vabyannal.

## Szerepe

Amon először az Apokryf Qlippoth első kötetének prológusában bukkan fel, mint nézőpontkarakter. Miután megérkezik Erebus szigetére és végigjárja az Utolsó Óra kietlen mezejét, Daemva várába megy, hogy felettesei utasítására végezzen Deimos Daemord-dal, aki a Negyedik Pecsét hordozója.

Később felbukkan Salamonnal együtt Agares szemszögében, valamint maga a férfi is beszél róla.

A második kötetben újból az ő szemén keresztül látjuk a prológust, ahol találkozik Azrael Hayperrel, mielőtt a bázis mélyére lépne.

A harmadik kötetben újra ő kapja a prológus nézőpontját. Itt a déli átokföldeken társalog a cahutar tudósokkal, akik a Fenevadakat alkották. A kötet végén újból felbukkan Agares szemszögében, ahol alulmarad a küzdelemben és elveszíti egyik karját.

A negyedik és egyben utolsó kötetben újra csak vele találkozunk előszőr. Itt már nyíltan tudhatjuk, hogy szembement feletteseivel és arra használta az elpusztult Fenevadakat, hogy szert tegyen a Pecsétekre. Új erejével végez a Mélybenjárók megmaradt tagjaival, majd elpusztítja a bázist.

Ezután több fejezetet is láthatunk az ő szemszögén keresztül, többek között Khurnu Géa pusztulását, a küzdelmet Null királyával és az utolsó előtti Fenevadat. Miután Amon minden Pecsét birtokosa lesz, felébreszti a végső szörnyeteget, kinek elméjét a sajátjához láncolja, hogy tökéletesen engedelmes legyen. Ezután Erebusra megy, ahol az Utolsó Óra mezején felszínre hozza az elrejtett Qlippothot, majd egyesíti a Fenevaddal és önmagával. Szörnyű pusztítást végez, ám a világ végét nem sikerül elhoznia, mivel mielőtt minden erőt magához venne, felbukkan a sárkányok serege és Makromad, akik elpusztítják a Mélybenjárót, megállítva ezzel az Apokalipszist.

## Tények

* Amon a Sertoxyanism Uroborosban szereplő Agares Daemord újraértelmezett változata, valamint számos motívumot merít a Sertoxyanism Origoból is.
* Amon neve óegyiptomi nyelven "elrejtettet"jelent. Ez egyébként véletlen egybeesés a szintén ugyanezt jelentő "apokrif" szóval, ami a történet címében is jelen van.

## Galéria

Amon MXG általAmon isteni formája (régi dizájn)